Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 439/12/3309	Trenčín, 28.5.2012
EEČ : 2-28-74-2012

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX 362
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX 15
Obsahom zmieru je:
Podľa § 220 odsek 1 písmeno a) Trestného poriadku obvinený XXXXX vyhlásil, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. 

Podľa § 220 odsek 1 písmeno c) Trestného poriadku obvinený XXXXX zložil na účet Okresnej prokuratúry v Trenčíne č. 1802073855/0200 sumu 40,- Eur na všeobecne prospešné účely, ktorá podľa vôle obvineného patrí štátu na pomoc obetiam trestnej činnosti a táto bude prevedená na účet Krajskej prokuratúry XXXXX č. 7000003510/8180.       

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX 362
realizované policajtom Obv.odd. PZ Nemšová pod spisovou značkou ORP-491/NE-TN-2012.
dňa 17.02.2012 v čase približne o 23.00 hod. v pohostinstve „ U Žandára v obci XXXXX po predchádzajúcom verbálnom útoku fyzicky napadol poškodeného XXXXX, trvale bytom XXXXX 15 a to takým spôsobom, že ho opakovane päsťami udieral do oblasti tváre, následkom čoho obaja padli na zem, načo jeho útok odvrátili ďalšie tam prítomné osoby, následne hneď nato sa obvinený pokúsil fyzicky napadnúť poškodeného XXXXX pred samotným pohostinstvom, čomu zabránili tam prítomné osoby, následne po príchode poškodeného do miesta svojho trvalého bydliska približne 10 minút po predchádzajúcom incidente ho pri XXXXX v obci XXXXX dostihol obvinený, ktorý vstúpil do riadne oploteného dvora uvedeného domu, kde poškodeného opätovne fyzicky napadol a to takým spôsobom, že ho udieral do oblasti hlavy, čomu zabránili až kamaráti poškodeného, kde konaním obvineného nevznikli poškodenému zranenia, ktoré by si vyžiadali lekárske ošetrenie
Odôvodnenie: 
Uznesením povereného príslušníka Obvodného oddelenia PZ Nemšová sp. zn. ORP-491/NE-TN-2012 zo dňa 02.05.2012 bolo podľa § 206 odsek 1 Trestného poriadku vznesené obvinenie XXXXX pre prečin výtržníctva podľa § 364 ods. 1 písm. a) Trestného zákona a pre prečin porušovanie domovej slobody podľa § 194 ods. 1 Trestného zákona, na tom skutkovom základe, že dňa 17.02.2012 v čase približne o 23.00 hod. v pohostinstve „ U Žandára v obci XXXXX po predchádzajúcom verbálnom útoku fyzicky napadol poškodeného XXXXX, trvale bytom XXXXX 15 a to takým spôsobom, že ho opakovane päsťami udieral do oblasti tváre, následkom čoho obaja padli na zem, načo jeho útok odvrátili ďalšie tam prítomné osoby, následne hneď nato sa obvinený pokúsil fyzicky napadnúť poškodeného XXXXX pred samotným pohostinstvom, čomu zabránili tam prítomné osoby, následne po príchode poškodeného do miesta svojho trvalého bydliska približne 10 minút po predchádzajúcom incidente ho pri XXXXX v obci XXXXX dostihol obvinený, ktorý vstúpil do riadne oploteného dvora uvedeného domu, kde poškodeného opätovne fyzicky napadol a to takým spôsobom, že ho udieral do oblasti hlavy, čomu zabránili až kamaráti poškodeného, kde konaním obvineného nevznikli poškodenému zranenia, ktoré by si vyžiadali lekárske ošetrenie.

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku, teda hranicu päť rokov.  

Obvinený, ako aj poškodený, s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je stíhaný. Poškodený XXXXX žiadal náhradu škody, ktorá mu bola konaním obvineného spôsobená a to vo výške 30,- Eur. Obvinený požadovanú škodu v požadovanej výške 30,- Eur nahradil poškodenému. Súčasne obvinený zložil peňažnú sumu na všeobecne prospešné účely vo výške 40,- Eur na účet Okresnej prokuratúry XXXXX č. 1802073855/0200, ktorú prokurátorka považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvineným dňa 07.05.2012 vložená na účet Okresnej prokuratúry XXXXX.   

Obvinený XXXXX nebol doposiaľ súdne trestaný ani odsúdený. Priestupkovo nebol doposiaľ riešený. V mieste bydliska nie je hodnotený negatívne. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery, som dospela k záveru, že takýto spôsob rozhodnutia je dostačujúci. 

Pretože podmienky pre schválenie zmieru a zastavenie trestného stíhania sú splnené, rozhodla som tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Mládenková
prokurátorka